CELEX: C2006/212/22
Language: da
Date: 2006-09-02 00:00:00
Title: Sag C-254/06: Anmodning om præjudiciel afgørelse indgivet af cour d'appel de Bruxelles (Belgien) den 7. juni 2006 — Zürich Versicherungs-Gesellschaft mod Bureau Benelux des marques

2.9.2006   
            
            
               DA
            
            
               Den Europæiske Unions Tidende
            
            
               C 212/13
            
         Anmodning om præjudiciel afgørelse indgivet af cour d'appel de Bruxelles (Belgien) den 7. juni 2006 — Zürich Versicherungs-Gesellschaft mod Bureau Benelux des marques
   (Sag C-254/06)
   (2006/C 212/22)
   Processprog: fransk
   Den forelæggende ret
   Cour d'appel de Bruxelles.
   Parter i hovedsagen
   
      Sagsøger: Zürich Versicherungs-Gesellschaft.
   
      Sagsøgt: Bureau Benelux des marques.
   Præjudicielle spørgsmål
   Skal artikel 3 og artikel 13 i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (1) fortolkes således, at de ikke er til hinder for, at det i nationale bestemmelser er fastsat, at en ret, der behandler en sag, der er anlagt til prøvelse af en afgørelse vedrørende en ansøgning om registrering af et varemærke, ikke i forbindelse med hver enkelt af de varer eller tjenesteydelser, som registreringsansøgningen vedrører, må efterprøve, om varemærket er omfattet af en af de i direktivets artikel 3, stk. 1, nævnte registreringshindringer, og således træffe forskellige afgørelser, alt afhængigt af de pågældende varer eller tjenesteydelser, når den kompetente myndighed på området for varemærkeregistrering kun har meddelt et generelt afslag, der omfatter varerne og tjenesteydelserne som helhed, og når ansøgeren under sagen for denne myndighed ikke subsidiært har ansøgt om en delvis registrering for visse varer og tjenesteydelser?
   
      (1)  EFT L 40, s. 1.